Pelčupe (Engures ezera pieteka)
Šis raksts ir par Engures ezera pieteku. Par citām jēdziena Pelčupe nozīmēm skatīt nozīmju atdalīšanas lapu. Pelčupe (arī Peļčupe, Ķūļciema poldera apvadgrāvis, lejtecē - Jaunais grāvis) ir Engures ezerā ietekoša ūdenstece Talsu novadā. Augštecē tek dienvidu virzienā, pie Zusilkantes pagriežoties uz austrumiem-ziemeļaustrumiem. Ietek Engures ezerā pie Krievragciema. Pelčupi šķērso valsts autoceļš V1401 (Stende–Lauciene–Mērsrags).